મહારાષ્ટ્ર, મધ્ય પ્રદેશ, ગુજરાત અને ઉત્તર પ્રદેશ જેવા તમામ મોટા ખેતી પ્રધાન રાજ્યોના ખેડૂતો હાલ આંદોલન કરી રહ્યા છે. અને માંગણી કરી રહ્યા છે કે તેમની પર જે દેવા છે તેને માફ કરવામાં આવે અને તેમની આ અંગે સરકાર આર્થિક સહાય આપે. ત્યારે ખેડૂતોને સહાય આપવા માટે હવે રાજ્ય સરકારે પણ કેન્દ્ર સરકાર તરફ આશ લગાવી છે અને આર્થિક મદદની વાત કરી છે. ત્યારે આ તમામની વચ્ચે આરબીઆઇ અને નાણાં મંત્રી અરુણ જેટલીના નિવેદન આવ્યા છે. નાણાં પ્રધાન અરુણ જેટલીનું કહેવું છે ખેડૂતાના દેવું ચૂકવવા માટે કેન્દ્ર રાજ્ય સરકારની કોઇ પણ મદદ નહીં કરી શકે. આ માટેનો ખર્ચ રાજ્ય સરકારે પોતે જ ઉચકવો પડશે. ઉલ્લેખનીય છે કે રવિવારે જ મહારાષ્ટ્ર સરકારે ખેડૂતોનું દેવું માફ કરવાની વાત કરી હતી.